stanford-oval/wikipedia huggingface dataset:
Fred Zinnemann
Filmografia > Lyhytelokuvat

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1937 | Friend Indeed |  |  |
| 1938 | They Live Again |  |  |
| 1938 | That Mothers Might Live |  |  |
| 1938 | The Story of Doctor Carver |  |  |
| 1939 | Weather Wizards |  |  |
| 1939 | While America Sleeps |  |  |
| 1939 | Help Wanted |  |  |
| 1939 | One Against the World |  |  |
| 1939 | The Ash Can Fleet |  |  |
| 1939 | Forgotten Victory |  |  |
| 1940 | Stuffie |  |  |
| 1940 | The Great Meddler |  |  |
| 1940 | The Old South |  |  |
| 1940 | A Way in the Wilderness |  |  |
| 1941 | Forbidden Passage |  |  |
| 1941 | Your Last Act |  |  |
| 1942 | The Greenie |  |  |
| 1942 | The Lady or the Tiger? |  |  |
| 1951 | Benji |  | dokumenttielokuva |
Aiheesta muualla

Wikimedia Commonsissa on kuvia tai muita tiedostoja aiheesta .
Fred Zinnemann Internet Movie Databasessa. (englanniksi)
Girolamo Frescobaldi

Girolamo Frescobaldi
Girolamo Frescobaldi (syyskuussa 1583 – 1. maaliskuuta 1643) oli italialainen säveltäjä.
Frescobaldi syntyi Ferraran kaupungissa, Italiassa ja opiskeli ainakin Luzzasco Luzzaschin johdolla. Keväällä 1607 Frescobaldi pääsi urkuriksi Santa Marian kirkkoon Roomassa. Vuodesta 1608 kuolemaansa asti hän toimi urkurina Pietarinkirkossa. Vuosina 1628–1634 hän oli myös urkurina Medicien hovissa Firenzessä.
Suurin osa Frescobaldin musiikista on sävelletty kosketinsoittimelle (uruille ja cembalolle). Hänen sävellyksiinsä kuuluvat muun muassa Fiori musicali (1635) ja kaksi kirjaa toccatoja. Frescobaldin musiikista saivat vaikutteita muun muassa Johann Jakob Froberger ja Johann Sebastian Bach.
Aiheesta muualla

Girolamo Frescobaldi International Music Score Library Project (englanniksi)
Gama’a al-Islamiyya

Gama’a al-Islamiyya (arabiaksi الجماعة الإسلامية, Islamistinen ryhmä) on egyptiläisten sunni-muslimien järjestö, jota Yhdysvallat ja Euroopan unioni pitävät terroristijärjestönä. Järjestön johtaja on šeikki Umar Abdulrahman ("Sokea Šeikki), joka sai Yhdysvalloissa elinkautisen tuomion.
Gama’a al-Islamiyyan jäseniä.
Järjestön johtaja Umar Abdulrahman
Gamalost

Gamalost (ts.Gamelost, Gamalast) on norjalainen lehmän maidosta tehty juusto. Sitä valmistetaan Hardangerin ja Sognin alueella. Se on tyypiltään kiinteä ja sinisuoninen juusto ja se on rakenteeltaan rakeinen. Sen väri on ruskeankeltainen. Se on aromaattinen ja maultaan terävä. Sitä myydään lähinnä Norjassa. Se säilyy pitkään huoneen lämmössä. Sen kuori on kypsytetty Mucor-, Rhizopus- tai Penicilliummuotilla.
Gamba

| Gamba |
| --- | --- |
 vaakuna
 Koordinaatit: 2°43′30″S, 10°1′10″E 
Valtio:   Gabon
Provinssi:  Ogooué-Maritime
Väkiluku (2013):  10 454
Infobox OKVirheellinen NIMI-arvo: 
Gamba on kaupunki Gabonissa Ogooué-Maritimen provinssissa. Kaupungissa oli noin 10 500 asukasta vuoden 2013 väestönlaskennassa.
Gandhara

Buddhan patsas Gandharasta 100–200-luvulta.
Gandhāra (urduksi گندھارا ) oli muinainen intialainen valtakunta nykyisen Pakistanin ja Afganistanin rajalla. Se sijaitsi Peshawarin laaksossa ja sen ympäristössä, Potoharin tasangolla ja Kabuljoen pohjoispuolella. Sen tärkeimmät kaupungit olivaat Purushapura (nykyinen Peshawar) ja Takshashila (nykyinen Taxila).
Gandhāran kuningaskunta oli olemassa tuhannen viidensadan vuoden ajan 500-luvulta eaa. 1000-luvulle. Se kukoisti ajanlaskumme ensimmäiseltä viidennelle vuosisadalle osana buddhalaista Kushanien valtakuntaa. Kushanien kuningas Kanishka piti Peshawaria pääkaupunkinaan, ja hallitsi sieltä käsin lähes koko Pohjois-Intiaa. Kushanien aikana rakennettiin monia hienoja monumentteja ja temppeleitä.
Muslimit valloittivat Gandharan alueen vuonna 1021, ja nimi Gandhara katosi pikkuhiljaa käytöstä. Suurmogulien aikana se oli osa Kabulin provinssia.
Gandharalainen veistostaide on kuuluisa buddhalaisen taiteen tyylisuunta, joka sai vaikutteita kreikkalaisesta, syyrialaisesta ja persialaisesta taiteesta ja yhdisti ne intialaiseen kulttuuriperintöön.
Georges Winter

Georg (Georges) Winter (21. tammikuuta 1875 Pietari – 7. joulukuuta 1954 Hauho) oli suomalainen kuvanveistäjä.
Winterin vanhemmat olivat kollegiasessori Gabriel Winter ja Alexandra Hantonov. Hän kävi Turun taideyhdistyksen piirustuskoulun 1895–1897 ja opiskeli sitten Roomassa vuosina 1898–1899, 1900–1902 ja 1903–1904.
Teoksia

Viipurin Torkkelinpuiston suihkukaivoveistos.
Elämän palkka ja Elämän lämpö, marmoriveistoksia.  Ateneum
Proletariaatin terve voima (Alaluokan reippautta), pronssiveistos.  1902
Palkinnot

Pronssimitali Pariisin maailmannäyttelyssä 1900
II palkinto dukaattikilpailussa 1900
II palkinto valtion kuvanveistokilpailussa 1902
Glover-torni

Glover-torni on rikkihapon valmistuksessa käytetty prosessitorni, jota käytetään niin sanotuissa lyijykammio- ja tornimenetelmissä.
Rikkihappotehtailla tornia käytettiin hapon valmistuksessa; kiisu-uunista pölynerottimen läpi tuleva rikkidioksidi virtasi Glover-torniin juuresta käsin. Torni on täytetty haponkestävillä shamottikivillä joiden välitse valuu vesipitoista typpihappoa, niin sanottua nitroosihappoa. Alas valuessaan liuos saa mukaansa typpioksideja (NO ja NO2): kun ne ja rikkidioksidi kohtaavat, typpidioksidit hapettavat rikkidioksidin rikkitrioksidiksi, joka seuraavaksi virtaa suuriin lyijylevystä tehtyihin kammioihin, joihin sumutetaan vettä hienona sumuna. Glover-tornissa alkanut rikkihapon muodostuminen saatetaan näin loppuun lyijykammioissa, joiden pohjalle kehittyy laimeaa noin 60-prosenttista rikkihappoa eli niin sanottua kammiohappoa. Tämä pumpataan edelleen väkevöitäväksi; liukenematta jäänyt osa rikkikaasusta virtaa nyt shamottikivillä täytettyihin Gay-Lussac -torneihin, joiden tarkoituksena on kallisarvoisten typpidioksidien talteenotto; näistä torneista tulevaan happoseokseen sekoitetaan kammiohappoa ja uusi seos palautetaan Glover-torneihin. Näin voidaan pienehköllä typpioksidien määrällä valmistaa suuria määriä rikkihappoa; käytännössä typpioksidien hävikkiä jouduttiin korvaamaan lisäämällä nitroosihapon joukkoon raakaa typpihappoa tai joillakin tehtailla kaasumaista typpioksidia.
Myöhemmin lyijykammiot jäivät pois käytöstä ja koko prosessi suoritettiin erillisissä reaktiotorneissa. Tätä kutsuttiin tornimenetelmäksi.
Lyijykammio- ja tornimenetelmät syrjäytyivät jo 1940-luvulla kontaktimenetelmän tieltä, koska uudella menetelmällä voitiin valmistaa pienemmin kustannuksin ja helpommin jopa 100-prosenttista rikkihappoa. Uranuurtajia kontaktimenetelmän kehittämisessä olivat saksalaiset Leunan tehtaat.
Girolamo Parabosco

Girolamo Parabosco (Giuseppe Calendin teos)
Girolamo Parabosco (n. 1524 Piacenza – 21. huhtikuuta 1557 Venetsia) oli italialainen myöhäistä renessanssia edustanut säveltäjä, runoilija ja näytelmäkirjailija.
Paraboscon isä Vincenzo Parabosco (kuollut 1556) työskenteli kirkon urkurina Bresciassa. 17-vuotiaana Parabosco oli päässyt jo opiskelemaan säveltäjä Adrian Willaertin johdolla. Vuoteen 1540 mennessä kaksi hänen säveltämäänsä ricercaria julkaistiin kokoelmassa Musica Nova. Vuosien 1546–1551 välillä Parabosco vietti aikaa ainakin Firenzessä, Urbinossa, Bresciassa ja Veronassa. 16. kesäkuuta 1551 hänet valittiin Basilica di San Marcon ensimmäiseksi urkuriksi Venetsiassa. Tässä virassa hän toimi, kunnes kuoli noin 33-vuotiaana vuonna 1557.
Parabosco tunsi monia aikansa johtavia kuvataiteilijoita, kirjallisuuden vaikuttajia ja muusikoita. Hän oli aktiivinen Venetsian akatemioissa. Säveltäjänä hänen tuotantoonsa kuuluu 28 säilynyttä teosta, joista 25 on madrigaaleja ja kolme soittimellisia teoksia. Paraboscon madrigaaleille luonteenomaista on rikkaiden harmonioiden sävyttämä monikerroksinen polyfonia.
Aiheesta muualla

IMSLP: nuotteja
Fåvangin kirkko

| Fåvangin kirkko Fåvang kirke |
| --- | --- |
 Kirkko vuonna 2005.
Sijainti:  Ringebu, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1600-luku
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fåvangin kirkko (norj. Fåvang kirke) on Ringebun kunnassa Innlandetin läänissä Norjassa sijaitseva puinen ristikirkko, joka rakennettiin 1600-luvulla vanhan sauvakirkon materiaaleista.
Aiheesta muualla

Kuvia tai muita tiedostoja aiheesta Fåvangin kirkko Wikimedia Commonsissa
Fresnelin integraalit

Fresnelin integraalit, tyyppi 1.  y=\mathrm {S} (x) ja  y=\mathrm {C} (x).
Fresnelin integraalit ovat kaksi integraalia, jotka esiintyvät tutkittaessa aaltoliikkeen, tavallisimmin valon, lähikenttädiffraktiota eli Fresnel'n diffraktiota. Fresnelin integraalit ovat
sekä
Fresnelin integraalit ovat tyyppiä 0, 1 tai 2. . Tyypissä 1 integraalimerkin edessä käytetään kerrointa  {\sqrt {\frac {2}{\pi }}}. Mikäli integraali määritetään sarjakehitelmällä tai numeerisesti integroimalla on se tyyppiä 1.
Näitä integraaleja ei voida lausua alkeisfunktioiden avulla ja niitä pidetään siksi omina funktioinaan. Niille on kuitenkin olemassa sarjakehitelmät
ja
missä  ! tarkoittaa kertomaa.
Kun x on ääretön niin s(x)=0.5 ja c(x)=0.5.
Kuvan integraalit on laskettu numeerisesti integroimalla. Fresnelin integraalit voi laskea tarkasti ja suoraan yhtälöllä, kun x on vähintään 7.5.
Cornun spiraali

Piirtämällä koordinaatistoon käyrä  (x,y)=(\mathrm {C} (t),\mathrm {S} (t)) saadaan käyrä, joka tunnetaan Cornun spiraalina eli klotoidina. Siitä käytetään myös nimitystä Eulerin spiraali keksijänsä Leonhard Eulerin mukaan. Muita klotoidin tutkijoita ovat mm. Marie Alfred Cornu, joka keksi klotoidin laskentakaavan. Klotoidissa käyrän kaarevuus muuttuu suoraviivaisesti käyrän mukana.
Sitä käytetään teiden ja rautateiden linjauksen suunnittelussa, sillä se on erityisen tehokas siirtymäkaaren muoto suoran ja ympyränkaaren välissä. Klotoidin kohdalla myös keskipakovoima muuttuu suoraviivaisesti.
Kaikki klotoidit ovat keskenään yhdenmuotoisia, erot selittyvät eriarvoisesta a parametrista. 
Symbolit:
| --- | --- |
 R\,: Kaarevuussäde
 R_{c}\,: Ympyränkaaren säde klotoidin lopussa.
 \theta \,: Klotoidin kulma alusta (Äärettömän suuri  R) määrättyyn pisteeseen.
 \theta _{s}\,: Täyden klotoidin kulma
 L,s\,: Pituus mitattuna klotoidia pitkin tähän määrättyyn pisteeseen.
 L_{s},s_{o}\,: Klotoidin pituus.
Aiheesta muualla

Mathworld: Fresnelin integraalit (englanniksi)
Mathworld: Cornun spiraali (englanniksi)
Handbook of Mathematical Functions sivu 300 (englanniksi)
Cornun spiraali eli klotoidi (x,y)=(\mathrm {C} (t),\mathrm {S} (t))
Gandamia

| Gandamia |
| --- | --- |
 Gandamia
 Koordinaatit: 15°12′40″N, 2°44′49″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 537 km²
Väkiluku (2009):  7 200
Infobox OKVirheellinen NIMI-arvo: 
Gandamia on maalaiskunta Moptin alueen Douentzan piirissä Malissa. Sen keskuspaikka Kikara sijaitsee Dyoundé- eli Gandamiavuorten pohjoispuolella 35 kilometriä Douentzasta koilliseen. Kunnassa on 7 200 asukasta (vuonna 2009).
Gandamian kunnan pinta-ala on 2 537 neliökilometriä. Se rajoittuu idässä Douentzan piirin Haïrén, etelässä Dallahin, Pétakan ja Débérén, lännessä Koraroun ja pohjoisessa Djaptodjin sekä Timbuktun alueen Gourma-Rharousin piirin Bambara Maoudén ja Inadiatafanen kuntiin. Seutu kuuluu Sahelin vyöhykkeeseen.
Kuntaan kuuluu seitsemän kylää ja yksi paimentolaisryhmä. Asukkaista 57 % on fulbeja, 40 % songhaita ja 3 % osan vuodesta paimentolaisina eläviä tuaregeja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kikarassa pidetään viikoittaiset markkinat.
Kunnan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluvat koulut ja terveysasema.
Freecode

| Freecode |
| --- | --- |

Verkkosivusto:  http://freshmeat.sourceforge.net
Omistaja:  BIZX
Luonut:  Patrick Lenz
Avattu:  1997
Suljettu:  2014
Nykyinen tila:  passiivinen
Freecode (aiemmin nimellä Freshmeat) oli suosittu avoimen lähdekoodin UNIX-ohjelmien luettelo- ja uutissivusto.
Historia

Sivuston aloitti Patrick Lenz vuonna 1997 seuratakseen ohjelmien versioita, joita tarvitsi verkkopalvelimilla. Nimi muutettiin vuonna 2011 Freshmeatistä Freecodeksi.
Vuonna 2012 Dice Holdings osti Slashdotin SourceForge ja Freecode -palveluiden kanssa.
Tammikuussa 2016 BIZX LLC osti Slashdotia ja SourceForgea pyörittävän Slashdot Median.
Sivusto on asetettu vuonna 2014 jäädytettyyn tilaan, jonka sisältöä voi katsoa mutta uusia ohjelmia tai julkaisuja ei voi enää lisätä.
Sivuston jäädyttämisen jälkeen Eric S. Raymond kirjoitti tarpeesta korvaavalle sivustolle.
freshcode.club-sivusto on perustettu vuonna 2014 tavoitteena korvata Freecode-sivusto.
Aiheesta muualla

freshmeat.net, 1997-2014 (englanniksi)
Forlì

| Forlì |
| --- | --- |
 Aurelio Saffin aukio ja kaupungintalo.
 lippu:  vaakuna
 Forlì
 Koordinaatit: 44°13′21″N, 12°2′27″E 
Valtio:  Italia
Alue:  Emilia-Romagna
Maakunta:  Forlì-Cesena
Hallinto:  
 – Hallinnon tyyppi:  Kunta
 – Pormestari:  Davide Drei
Pinta-ala:  
 – Kokonaispinta-ala:  228,17 km²
Korkeus:  34 m
Väkiluku (2014):  118 255
 – Väestötiheys:  518,3 as./km²
 
 www.comune.forli.fc.it 
Infobox OKVirheellinen NIMI-arvo: 
Forlì on kaupunki Italiassa, Emilia-Romagnan alueella. Asukasluku on 118 255 (arvio 2014), ja kaupunki on  Forlì-Cesenan maakunnan pääkaupunki. Forlì on maanviljely- ja teollisuuskeskus, ja kaupungissa toimii Bolognan yliopiston osastoja sekä tulkkauksen ja kääntämisen korkeakoulu SSLMIT.
Sijainti

Forlì sijaitsee noin 70 kilometriä Bolognasta kaakkoon, Bolognasta Riminille vievän rautatien varrella Apenniinien itärinteillä. Sen länsipuolella virtaa Montonejoki. Lähin huomattava rantakohde on Cesenatico noin 40 kilometrin ajomatkan päässä Forlìsta itään. Kuuluisa Imolan moottorirata sijaitsee noin 30 kilometriä Forlìsta luoteeseen.
Keskeisiä nähtävyyksiä

Kaupungissa on historiallista arkkitehtuuria erityisesti keskiajalta, varhaiselta uudelta ajalta sekä fasistisen vallan ajalta. Huomattavimpia nähtävyyksiä ovat:
San Mercurialen kirkko ja sen 75 metriä korkea kellotorni (ital. campanile), rakennettu v. 1180
Palazzo del Podestà, rakennettu useassa vaiheessa 1200–1400-luvuilla
Rocca di Ravaldino, linnoitus 1400-luvulta
Piazza Aurelio Saffi, nimetty Risorgimentossa vaikuttaneen poliitikko Aurelio Saffin (1819–1890) mukaan
Historia

Forlìn perusti todennäköisesti konsuli Gaius Livius Salinator v. 188 eaa. Kaupunki tunnettiin tuolloin nimellä Forum Livii. Se sijaitsi historiallisen Via Emilia -tien varrella, joka yhdisti Riminin Adrianmeren rannalla Piacenzan kaupunkiin Forlìsta pohjoiseen.
Forlìn keskiaikaisen historian käännekohtiin lukeutuu muun muassa ajanjakso 1275-1283, jolloin ylimys Guido da Montefeltro (1223–1298) johti Forlìssa, tuolloisessa itsenäisessä kaupunkivaltiossa, Kirkkovaltion vastaista kamppailua. Merkittävin taistelu käytiin toukokuussa 1282 Paavi Martinus IV:n lähettämien osastojen ja Guido da Montefeltron joukkojen välillä. Guido da Montefeltro voitti taistelun, mutta kaupungin oli kuitenkin seuraavina vuosina taivuttava paaville lojaalien hallitsijasukujen, sittemmin erityisesti Ordelaffien, valtaan.
Forlìn uudemmassa historiassa merkittävinä pidettyjä vaiheita ovat muun muassa Italian yhdistyminen 1800-luvulla, ns. risorgimento, johon Forlìn kaupunki myötävaikutti, sekä Benito Mussolinin fasistinen valta 1920-luvulta toisen maailmansodan loppuun. Fasistinen aika jätti jälkensä erityisesti Forlìn arkkitehtuuriin. Huomionarvoisia kohteita ovat Piazzale della Vittoria ja sen laidalla sijaitseva koulurakennus Collegio Aeronautico vuodelta 1934, nyk. klassinen lukio .
Kuuluisia henkilöitä

Kuuluisin Forlìssa syntyineistä on renessanssimaalari Melozzo da Forlì. Diktaattori Benito Mussolini syntyi läheisessä Predappion kylässä.
Euroliiga-kausi 2009–2010

Kausi 2009–2010 oli kymmenes kausi, jolloin järjestettiin ULEB-liiton kansainvälinen koripalloturnaus. Edellisvuoden mestarina kauteen lähti Panathinaikos BC. Kausi päättyi Regal FC Barcelonan mestaruuteen, jolle mestaruus oli seurahistorian toinen.
Kaudeksi sarjan järjestelmä muuttui merkittävästi: sarja laajeni ensimmäistä kertaa 30 joukkueiseksi. Kauden final four järjestettiin Pariisissa sijaitsevassa Palais omnisports de Paris-Bercyssa.
Sarjan otteluita seurasi kauden aikana keskimäärin 6 193,8 ihmistä. Kauden paras yleisöseura oli ALBA Berlin, jonka otteluita seurasi keskimäärin 11263,9 katsojaa. Final four televisioitiin 197 maahan, ja kauden finaalia seurasi parhaimmillaan kaksi miljoonaa espanjalaista ja yli 1,8 miljoonaa kreikkalaista.
Sarjajärjestelmä > Lisenssit

ULEB jakoi seuroille A-, B- ja C-lisenssejä, jotka antoivat pelioikeuden sarjassa. A-lisenssejä oli 13 kappaletta ja ne jaettiin seuroille seurojen urheilullisten saavutusten, areenan kapasiteetin ja TV-tulojen perusteella. Laskelmia käytettiin kaudesta 2002–2003 eteenpäin. Urheilulliset tulokset vaikuttivat laskelmiin 60 %, TV-tulot 30 % ja kotiareenan kapasiteetti 10 %. A-lisenssi kestää kolmen vuoden ajan. B-lisenssejä oli kahdeksan kappaletta (lisäksi kaksi karsinnan kautta selviytynyttä) ja ne jaettiin Euroopan huippusarjojen voittajille ja kauden parhaimmille joukkueille. B-lisenssit olivat ainoastaan yksivuotisia. C-lisenssejä oli ainoastaan yksi kappale ja se jaettiin ULEB Eurocupin mestarille. C-lisenssistä voi myös tulla villi kortti, jos Eurocupin voittanut joukkue voittaa myös oman maansa mestaruuden. Kun BC Lietuvos Rytas voitti maansa mestaruuden vuonna 2009, annettiin Himkille villi kortti. Lisäksi ULEB jakoi muita villejä kortteja.
Sarjajärjestelmä > Pelitapa

Sarjassa pelattiin kahdeksan joukkueen karsinta, josta kaksi joukkuetta pääsi varsinaiseen lohkovaiheeseen. Karsintoihin joutui kahdeksan joukkuetta, jotka pelasivat ensin pareittain kaksi peliä. Parien voittajat pääsivät jatkokarsintaan, joiden voittajaparit pääsivät lohkovaiheeseen. Lohkovaihe pelattiin 24 joukkueen kesken. Joukkueet jaettiin neljään lohkoon, joissa jokainen joukkue pelasi toisiaan vastaan kerran kotona ja vieraissa. Jokaisen lohkon neljä parasta seuraa pääsivät kuudentoista parhaan joukkoon. Kuusitoista jäljellä olevaa joukkuetta jaettiin neljään lohkoon ja jokaisen lohkon kaksi parasta seuraa pääsivät pudotuspelivaiheeseen. Pudotuspeleissä kahdeksan jäljellä olevaa seuraa jaettiin pareihin, joista voittaja pääsi jatkoon voitettuaan kolme ottelua. Neljä jäljellä olevaa joukkuetta ratkaisivat voittajan final four-pelijärjestelmällä.
Joukkueet

| 0 | 1 | 2 | 3 | 4 |
| --- | --- | --- | --- | --- |
|   Espanja Caja Laboral Baskonia  FC Barcelona Bàsquet  Real Madrid Baloncesto  CB Málaga |   Italia Mens Sana Basket  Lottomatica Roma  Olimpia Milano  Benetton Treviso |   Kreikka Olympiakos BC  Panathinaikos BC  Maroussi BC  Aris BC* |   Ranska ASVEL Basket  Le Mans Sarthe Basket*  Entente Orléanaise |   Venäjä TsSKA Moskova  Himki BK* |
|   Saksa EWE Baskets Oldenburg  ALBA Berlin* |   Turkki Fenerbahçe Ülker  Efes Pilsen SK |   Liettua BC Lietuvos Rytas  BC Žalgiris |   Serbia KK Partizan |   Kroatia Cibona Zagreb |
|   Israel Maccabi Tel Aviv BC |   Puola Asseco Prokom Sopot |   Slovenia KK Union Olimpija |   Belgia Spirou Charleroi |   Latvia BK Ventspils |
* ALBA, Khimki ja Le Mans saivat villin kortin.
* Azovmaš Mariupol pudotettiin sarjasta taloudellisten vaikeuksien takia ja tilalle nostettiin Aris BC.
Karsinta

Seurat pääsivät uuteen karsintavaiheeseen maarankingin mukaan. Kahdeksan karsijajoukkuetta pelasivat pareittain kaksi peliä, joiden yhteistulos ratkaisi jatkoon päässeen joukkueen. Ensimmäisen karsintakierroksen ensimmäinen ottelu pelattiin 29. syyskuuta ja toinen ottelu 2. lokakuuta 2009. Toisella karsintakierroksella vastakkain olivat parien yksi ja kaksi voittajat, sekä parien kolme ja neljä voittajat. Toisen karsintakierroksen voittaneet joukkueet pääsivät lohkovaiheeseen ja häviäjät joutuivat pelaamaan kauden 2009–2010 ULEB Eurocupissa.
Karsinta > Ensimmäinen karsintakierros

| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Spirou Charleroi  | 111–134 |  Entente Orléans Loiret | 55–53 | 56–81 |
| BK Ventspils  | 154–161 |  Benetton Treviso | 78–73 | 76–88 |
| Le Mans Sarthe Basket  | 123–137 |  ALBA Berlin | 61–60 | 62–77 |
| Aris BC  | 129–156 |  Maroussi BC | 69–67 | 60–89 |
Karsinta > Toinen karsintakierros

| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Entente Orléans Loiret  | 162–155 |  Benetton Treviso | 82–73 | 80–82 |
| ALBA Berlin  | 145–149 |  Maroussi BC | 70–79 | 75–70 |
Lohkovaihe

Runkosarja alkoi 21. lokakuuta 2009 ja päättyi 14. tammikuuta 2010.
Ainoastaan FC Barcelona voitti kaikki lohkovaiheen ottelunsa. Tämä oli ensimmäinen kerta viiteen vuoteen, sillä viimeksi samaan oli pystynyt TsSKA Moskova kaudella 2004–2005. Samalla Barcelonan Fran Vázquez siirtyi kaikkien aikojen torjuntatilaston kärkeen. Keskinäisten pelien voitoilla KK Cibona ja BC Žalgiris pääsivät kuudentoista parhaan joukkoon. Lohko C:ssä Maroussi BC selviytyi ensimmäistä kertaa kuudentoista parhaan joukkoon historiansa aikana.
Lohkovaihe > Lohko A

|  | Joukkue | Ottelut | Voitot | Tappiot | P+ | P- | Koriero | Otteluvoitot |
| --- | --- | --- | --- | --- | --- | --- | --- | --- |
| 1. |  FC Barcelona Bàsquet | 10 | 10 | 0 | 833 | 625 | +208 |  |
| 2. |  Mens Sana Basket | 10 | 8 | 2 | 830 | 689 | +141 |  |
| 3. |  BC Žalgiris | 10 | 3 | 7 | 673 | 739 | −66 | 3–3 +6 |
| 4. |  KK Cibona | 10 | 3 | 7 | 637 | 742 | −105 | 3–3 +2 |
| 5. |  ASVEL Basket | 10 | 3 | 7 | 680 | 749 | −69 | 3–3 −3 |
| 6. |  Fenerbahçe Ülker | 10 | 3 | 7 | 690 | 799 | −109 | 3–3 −5 |
Lohkovaihe > Lohko B

|  | Joukkue | Ottelut | Voitot | Tappiot | P+ | P- | Koriero | Otteluvoitot |
| --- | --- | --- | --- | --- | --- | --- | --- | --- |
| 1. |  Olympiakos BC | 10 | 8 | 2 | 884 | 787 | +97 |  |
| 2. |  CB Málaga | 10 | 7 | 3 | 784 | 775 | +9 |  |
| 3. |  KK Partizan | 10 | 5 | 5 | 745 | 757 | −12 |  |
| 4. |  Efes Pilsen SK | 10 | 4 | 6 | 808 | 793 | +15 | 1–1 +8 |
| 5. |  BC Lietuvos Rytas | 10 | 4 | 6 | 741 | 784 | −43 | 1–1 −8 |
| 6. |  Entente Orléans Loiret | 10 | 2 | 8 | 722 | 788 | −66 |  |
Lohkovaihe > Lohko C

|  | Joukkue | Ottelut | Voitot | Tappiot | P+ | P- | Koriero | Otteluvoitot |
| --- | --- | --- | --- | --- | --- | --- | --- | --- |
| 1. |  TsSKA Moskova | 10 | 8 | 2 | 730 | 700 | +30 |  |
| 2. |  Caja Laboral Baskonia | 10 | 7 | 3 | 779 | 735 | +46 |  |
| 3. |  Maccabi Tel Aviv BC | 10 | 6 | 4 | 794 | 737 | +57 |  |
| 4. |  Maroussi BC | 10 | 4 | 6 | 744 | 764 | −20 | 1–1 +1 |
| 5. |  Lottomatica Roma | 10 | 4 | 6 | 713 | 737 | −24 | 1–1 –1 |
| 6. |  Union Olimpija Ljubljana | 10 | 1 | 9 | 677 | 764 | −87 |  |
Lohkovaihe > Lohko D

|  | Joukkue | Ottelut | Voitot | Tappiot | P+ | P- | Koriero | Otteluvoitot |
| --- | --- | --- | --- | --- | --- | --- | --- | --- |
| 1. |  Real Madrid Baloncesto | 10 | 8 | 2 | 811 | 690 | +121 | 2–0 |
| 2. |  Panathinaikos BC | 10 | 8 | 2 | 792 | 697 | +95 | 0–2 |
| 3. |  Himki BK | 10 | 6 | 4 | 740 | 733 | +7 |  |
| 4. |  Asseco Prokom Sopot | 10 | 4 | 6 | 747 | 810 | −63 |  |
| 5. |  Olimpia Milano | 10 | 3 | 7 | 724 | 741 | −17 |  |
| 6. |  EWE Baskets Oldenburg | 10 | 1 | 9 | 657 | 800 | −143 |  |
TOP 16

TOP 16:n suurimpia yllättäjiä oli Partizan, joka nousi lohko E:n toiseksi Panathinaikosin ohi. Lohkoissa H ja F Montepaschi Siena ja Himki putosivat huonomman korisuhteen takia. Himkin putoaminen varmistui vasta viimeisellä kierroksella, kun Caja Laboral voitti Cibonan jatkoajan jälkeen. Barcelona kärsi kauden ensimmäisen tappionsa, kun se hävisi Partizanille.